ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
गव्हाच्या किमती कमी झाल्याचा फायदा ग्राहकांपर्यंत पोहोचावा यासाठी अन्न आणि सार्वजनिक वितरण सचिवांनी घेतली राज्यांच्या अधिकाऱ्यांसोबत बैठक
घाऊक विक्रेते /व्यापारी, किरकोळ विक्रेते, मोठे साखळी असलेले किरकोळ विक्रेते आणि प्रक्रिया उद्योजक आता पारदर्शकता आणि चांगल्या देखरेखीसाठी साठा मर्यादा आदेशाअंतर्गत गव्हाचा साठा उघड करतील
सर्व संबंधित हितधारकांनी पोर्टलवर गव्हाच्या साठ्याची स्थिती नियमितपणे घोषित आणि अद्ययावत करावी
नवी दिल्ली, 13 जून 2023
गव्हाच्या किमती आटोक्यात राहाव्यात आणि बाजारात त्याची सहज उपलब्धता सुनिश्चित करण्यासाठी अन्न आणि सार्वजनिक वितरण सचिव संजीव चोप्रा यांनी आज राज्यांच्या अन्न सचिवांची दूरदृश्य प्रणालीद्वारे बैठक घेतली. या बैठकीदरम्यान, 12.06.2023 रोजी अधिसूचित करण्यात आलेल्या गहू साठा मर्यादा आदेश आणि त्याची पूर्तता यावर तपशीलवार चर्चा करण्यात आली. केंद्र सरकारने घाऊक विक्रेते /व्यापारी, किरकोळ विक्रेते, मोठी साखळी असलेले किरकोळ विक्रेते आणि प्रक्रिया उद्योजक यांना लागू असलेली गहू साठा मर्यादा जारी केल्याच्या एक दिवसानंतर ही बैठक झाली. खुल्या बाजारात विक्री योजनेअंतर्गत  गहू आणि तांदूळ आणण्याचा निर्णयही घेण्यात आला आहे. किमती आटोक्यात ठेवणे आणि साठेबाजीला आळा घालणे हा या या उपायांचा उद्देश आहे .
कुठल्याही प्रकारच्या गैरप्रकारांना आळा घालण्यासाठी आणि गव्हाच्या उपलब्धतेमध्ये पारदर्शकता आणण्यासाठी केंद्र सरकारने राज्यांना घाऊक विक्रेते /व्यापारी, किरकोळ विक्रेते, मोठी साखळी असलेले किरकोळ विक्रेते आणि प्रक्रिया उद्योजक यांच्याकडून गव्हाच्या साठ्याची माहिती घेण्यास सांगितले आहे. माहिती भरणे सुलभ व्हावे यासाठी अन्न आणि सार्वजनिक वितरण विभागाच्या पोर्टलवर  माहिती सादर करण्यासंबंधी एक वापरकर्ता नियमावली  राज्य सरकारसोबत सामायिक केली गेली आहे. संबंधितांकडे असलेला साठा विहित मर्यादेपेक्षा अधिक असेल तर त्यांनी ही अधिसूचना जारी झाल्यापासून 30 दिवसांच्या आत साठा विहित मर्यादेपर्यंत आणणे आवश्यक आहे.
साठा मर्यादेच्या अधीन असलेल्या सर्व संबंधित संस्थांनी नियमितपणे दर शुक्रवारी या पोर्टलवर गव्हाच्या साठ्याची स्थिती जाहीर आणि अद्ययावत करतील हे सुनिश्चित करण्याचे आणि 12.06.2023 च्या केंद्रीय आदेशानुसार साठा मर्यादेचे काटेकोर पालन करण्यासंबंधीच्या सूचना त्वरित जारी केल्या जाव्यात, यासाठी राज्ये आणि केंद्रशासित प्रदेशांना निर्देश देण्यात आले आहेत. उपरोक्त पोर्टलवर वरील संस्थांना साठ्याबाबत माहिती देता येईल. तसेच पोर्टलवर जाहीर केलेली माहिती राज्य सरकारी प्राधिकरणांना तपासता येईल.
गहू  आणि खुल्या बाजारात विक्री योजनेअंतर्गत  तांदूळ आणण्याच्या केंद्र सरकारच्या निर्णयाची माहितीदेखील या बैठकीत देण्यात आली. या निर्णयामुळे गहू आणि तांदळासह त्यापासून निर्माण होणाऱ्या उत्पादनांच्या वाढत्या किंमती आणखी कमी होण्याची अपेक्षा आहे. गहू आणि तांदूळ यासारखी धान्ये ग्राहकांना परवडणाऱ्या किमतीत उपलब्ध व्हावीत, हे सुनिश्चित करण्यासाठी ही पावले उचलली जात आहेत.
S.Patil/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
संरक्षण मंत्रालय
भारत आणि ऑस्ट्रेलिया यांच्यातील `2+2` मंत्रिस्तरीय संवादानंतर संरक्षणमंत्री राजनाथ सिंह यांचे प्रसारमाध्यमांसमोर निवेदन
श्रीमती मरिस पेन आणि श्रीयुत पिटर ड्यूटन, डॉ. जयशंकर, उपस्थित स्त्री- पुरुष, 2+2 भारत – ऑस्ट्रेलिया मंत्रिमंडळ स्तरीय संवादाच्या उद्घाटन समारंभात ऑस्ट्रेलियातील दोन्ही मंत्र्यांचे स्वागत करताना मला अतिशय आनंद होत असून हा माझा बहुमान आहे. 2+2 संवाद हा भारत – ऑस्ट्रेलिया व्यापक धोरणात्मक भागीदारीचे महत्त्व दर्शवितो. भारत आणि ऑस्ट्रेलिया एक महत्त्वाची भागीदारी सामायिक करतात जी मुक्त, खुल्या, सर्वसमावेशक आणि समृद्ध इंडो-पॅसिफिक क्षेत्राच्या दृष्टीकोनावर आधारित आहे. दोन लोकशाही देश म्हणून, संपूर्ण क्षेत्रातील शांतता आणि समृद्धी यात आमचे समान हित आहे.
ऑस्ट्रेलियाच्या मंत्री पेन आणि मंत्री ड्यूटन यांच्याशी आज आमची द्विपक्षीय प्रादेशिक मुद्द्यांवर सखोल आणि सविस्तर चर्चा झाली. संरक्षण सहयोग आणि जागतिक साथीच्या विरुद्ध लढा यासह विविध क्षेत्रातील सहकार्यासाठी विविध प्रकारच्या संस्थात्मक चौकटींविषयी आम्ही चर्चा केली.
अफगाणिस्तान, इंडो - पॅसिफिकमधील सागरी सुरक्षा, बहुपक्षीय सहकार्य आणि अन्य संबंधित मुद्द्यांवर आम्ही विचारांची देवाण घेवाण केली.
चर्चेदरम्यान व्यापाराचा मुक्त प्रवाह, आंतरराष्ट्रीय नियम आणि निकषांचे पालन आणि संपूर्ण प्रदेशात शाश्वत आर्थिक वाढ सुनिश्चित करण्याच्या गरजेवर दोन्ही बाजूंनी भर देण्यात आला.
द्विपक्षीय संरक्षण सहकार्यासंदर्भात आम्ही दोन्ही देशांच्या संरक्षण दलांच्या परस्पर संपर्कात वाढ करण्याचा, संरक्षण विषयक माहितीची देवाण घेवाण अधिक सुलभ करण्याचा आणि लॉजिस्टिक सहकार्यासाठी एकत्र काम करण्याचा निर्णय घेतला आहे.
संरक्षण सहकार्याच्या संदर्भात, मलबार सरावांमध्ये ऑस्ट्रेलियाचा सातत्यपूर्ण सहभाग लक्षात घेता दोन्ही बाजूंनी आनंद व्यक्त केला. भारताच्या विस्तारत जाणाऱ्या संरक्षण उद्योगात सहभागी होण्यासाठी आणि संरक्षण उपकरणांच्या सह-उत्पादन आणि सह-विकासामध्ये सहकार्य करण्यासाठी आम्ही ऑस्ट्रेलियाला आमंत्रित केले.
नौवहन मंत्रालय
पीएम गति शक्ती योजना मल्टी-मॉडल कनेक्टिव्हिटीसाठी आमूलाग्र बदल घडवून आणणारी ठरेल: अध्यक्ष, मुंबई पोर्ट ट्रस्ट
मुंबई ही भारताची क्रूझ राजधानी असेल: अध्यक्ष, मुंबई पोर्ट ट्रस्ट
“फ्लोटिंग स्टोरेज री-गॅसिफिकेशन युनिटमुळे एलएनजीची मागणी आणि पुरवठा यातील तफावत दूर करण्यास मदत होईल”
मुंबई, 3 मार्च 2022
“पंतप्रधान गती शक्ती योजना मल्टी-मॉडल कनेक्टिव्हिटीसाठी आमूलाग्र बदल घडवून आणणारी ठरेल,” असे मुंबई पोर्ट ट्रस्टचे अध्यक्ष राजीव जलोटा यांनी आज 3 मार्च 2022 रोजी मुंबईत पत्रकारांशी संवाद साधताना सांगितले. मुंबई पोर्ट ट्रस्टने पीएम गति शक्ती कार्यक्रमाच्या उद्दिष्टांच्या अनुषंगाने मल्टीमोडल कनेक्टिव्हिटीला प्रोत्साहन देण्यासाठी हाती घेतलेल्या अनेक प्रकल्पांची प्रगती आणि त्याचे परिणाम याबाबत सादरीकरण केले.
या संवादादरम्यान, मुंबई पोर्ट ट्रस्टच्या आगामी दोन प्रमुख प्रकल्पांची - मुंबई इंटरनॅशनल क्रूझ टर्मिनल  आणि फ्लोटिंग स्टोरेज री-गॅसिफिकेशन युनिट  याबाबत माहिती देण्यात आली.
मुंबई इंटरनॅशनल क्रूझ टर्मिनल बद्दल बोलताना जलोटा म्हणाले की टर्मिनल एकावेळी 5000 ते 6000 क्रूझ प्रवासी हाताळू शकते. "टर्मिनल हा एक मोठा प्रकल्प आहे आणि ती काळाची गरज आहे," असे ते पुढे म्हणाले. त्यांनी मुंबईसाठी या टर्मिनलचे फायदे विषद केले. “भारतात क्रूझ प्रवासी संख्या 2041-42 पर्यंत 40 लाख पर्यंत पोहचेल, त्यापैकी मुंबईला 30 लाख क्रूझ प्रवासी मिळतील. मुंबई ही भारताची क्रूझ राजधानी असेल,” असे ते पुढे म्हणाले.
जलोटा यांनी फ्लोटिंग स्टोरेज री-गॅसिफिकेशन युनिटच्या फायद्यांविषयीही माहिती दिली. “या प्रकल्पातून मुंबई आणि देशाच्या पश्चिम भागासाठी सुमारे पाच दशलक्ष मेट्रिक टन/वार्षिक एलएनजी उपलब्ध होईल; या प्रदेशात सुमारे 25 ते 30 दशलक्ष टन मागणी आहे तर सध्या फक्त 8 दशलक्ष मेट्रिक टन उपलब्ध आहे,” असे ते म्हणाले. या प्रकल्पामुळे मागणी आणि पुरवठा यातील तफावत कमी होण्यास मदत होईल, अशी ग्वाही त्यांनी दिली.
जलोटा यांनी गती शक्ती पोर्टल https://gatishakti.ncog.gov.in/port/login या डिजिटल प्लॅटफॉर्मच्या अनेक फायद्यांविषयी देखील सांगितले. हे पोर्टल पायाभूत सुविधा कनेक्टिव्हिटी प्रकल्पांच्या समन्वित अंमलबजावणीसाठी रेल्वे आणि रस्ते मंत्रालयासह 16 मंत्रालयांना एकाच मंचावर आणते. पोर्टलमध्ये भारतमाला, सागरमाला,उडान सारख्या विविध मंत्रालये आणि राज्य सरकारांच्या पायाभूत विकास योजनांचा समावेश आहे. यात BiSAG-N  ने विकसित केलेल्या तंत्रज्ञानाचा वापर केला आहे.
“राज्य सरकारच्या विभागांसह कोणत्याही विभागाला या पोर्टलचा फायदा होऊ शकतो,” असे नमूद करून ते म्हणाले की पोर्टलने विविध विभागांकडून मंजुरी घेण्यास लागणारा वेळ कमी केला आहे. या मंचामुळे कोणत्याही प्रदेशासाठी पायाभूत सुविधा योजनांचा मसुदा तयार करणे सोपे होते याकडेही त्यांनी लक्ष वेधले.अध्यक्षांनी पोर्टलबाबत संबंधितांकडून सूचनाही मागवल्या.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
पंतप्रधान कार्यालय
स्टॅच्यू ऑफ युनिटीचे पंतप्रधानांच्या हस्ते राष्ट्रार्पण होणार
नवी दिल्ली, 30 ऑक्टोबर 2018
“स्टॅच्यू ऑफ युनिटी” या जगातल्या सर्वात उंच पुतळ्याचे पंतप्रधान नरेंद्र मोदी यांच्या हस्ते उद्या गुजरातमधल्या केवडिया येथे राष्ट्रार्पण करण्यात येणार आहे.
सरदार वल्लभभाई पटेल यांच्या जयंतीचे औचित्य साधून 182 मीटर उंचीच्या या पुतळ्याचे गुजरातमधल्या नर्मदा जिल्ह्यातल्या केवडिया येथे लोकार्पण करण्यात येणार आहे.
यावेळी पंतप्रधान आणि इतर मान्यवर एका कलशात मृदा आणि नर्मदेचे पाणी भरुन लोकार्पण करणार आहेत. पंतप्रधानांच्या हस्ते या पुतळ्याला आभासी अभिषेक करण्यात येणार आहे.
यानंतर पंतप्रधान उपस्थितांना संबोधित करणार आहेत. त्यानंतर वॉल ऑफ युनिटीचेही पंतप्रधान उद्घाटन करणार आहेत. स्टॅच्यू ऑफ युनिटीच्या चरणापाशी पंतप्रधान विशेष प्रार्थना करणार आहेत. वस्तू संग्रहालय, प्रदर्शन आणि प्रेक्षक गॅलरीलाही पंतप्रधान भेट देतील. 153 मीटर उंचीच्या या गॅलरीत एका वेळेला 200 जण सामावू शकणार आहेत. सरदार सरोवर धरण, सातपुडा आणि विंध्य पर्वत रांगांचे विलोभनीय दर्शन इथून घेता येणार आहे. भारतीय हवाई दलाच्या विमानांचा फ्लायपास्ट तसेच विविध सांस्कृतिक कार्यक्रमही या लोकार्पण समारंभात सादर करण्यात येणार आहेत.
B.Gokhale/N.Chitale/P.Malandkar
(Visitor Counter : 80
संरक्षण मंत्रालय
पंतप्रधान नरेंद्र मोदी यांनी अग्निवीरांच्या पहिल्या तुकडीला दूरदृश्य प्रणालीद्वारे केले संबोधित; पथदर्शी अशा अग्निवीर योजनेचे आघाडीचे शिलेदार झाल्याबद्दल पंतप्रधानांनी केले अभिनंदन
अग्नीपथ योजना महिलांचे सक्षमीकरण कशा प्रकारे करेल याविषयी केली चर्चा, महिला अग्निवीरांना देशाच्या तिन्ही सेना दलांमध्ये कार्यरत झालेले पाहण्याची अपेक्षा पंतप्रधानांकडून व्यक्त
ही योजना म्हणजे बलवान आणि संपन्न ‘नव भारताची’उभारणी करण्याच्या दिशेने टाकलेले अग्रगण्य पाऊल- संरक्षणमंत्री
पंतप्रधान नरेंद्र मोदी यांनी आज, 16 जानेवारी 2023 रोजी, तिन्ही सेना दलांतील प्राथमिक प्रशिक्षण सुरु केलेल्या अग्नीवीरांच्या पहिल्या तुकडीला दूरदृष्य प्रणालीच्या माध्यमातून संबोधित केले. पथदर्शी अशा अग्निवीर योजनेचे आघाडीचे शिलेदार झाल्याबद्दल पंतप्रधानांनी या अग्निवीरांचे अभिनंदन केले आहे.
अग्नीपथ योजना कशा प्रकारे महिलांचे आणखी सक्षमीकरण करेल याविषयी पंतप्रधानांनी चर्चा केली. महिला अग्नीवीर आपल्या कामगिरीने ज्या प्रकारे देशाच्या नौदलाची शान वाढवत आहेत, त्याबद्दल आनंद व्यक्त करून पंतप्रधान म्हणाले की, महिला अग्निवीरांना देशाच्या तिन्ही सेना दलांमध्ये कार्यरत झालेले पाहण्यासाठी आपण उत्सुक आहोत. सियाचीनमध्ये तैनात असलेल्या महिला सैनिक आणि आधुनिक लढाऊ विमाने चालवणाऱ्या महिलांची उदाहरणे देऊन महिला विविध आघाड्यांवर सशस्त्र दलांचे समर्थपणे नेतृत्व करत आहेत याची आठवण पंतप्रधानांनी करून दिली.
संरक्षणमंत्री राजनाथ सिंह यांनी स्वागतपर संबोधनात पंतप्रधानांच्या ‘एक भारत, श्रेष्ठ भारत’ या संकल्पनेची प्रशंसा केली. ते म्हणाले की या संकल्पने अंतर्गत सर्वच क्षेत्रांमध्ये नवी ध्येये निश्चित केली जात असून त्यांच्या पूर्ततेसाठी मोठ्या प्रमाणावर प्रयत्न सुरु आहेत.आपल्या देशाला सक्षम करण्यासाठी केंद्रीय संरक्षण मंत्रालयाने अनेक निर्णय घेतले असून, अग्निवीर योजनेची अंमलबजावणी ही त्यातील सर्वात महत्त्वाची आणि अभूतपूर्व सुधारणा आहे असे ते म्हणाले.
सतत बदलते जागतिक पटलावरील चित्र आणि भौगोलिक अनिश्चिततेच्या पार्श्वभूमीवर आपल्या देशातील संरक्षण दलांना सशक्त करण्याला सरकारने सर्वोच्च प्राधान्य दिले आहे. अशा परिस्थितीत, अग्निपथ योजनेमुळे सशस्त्र दलांचा चेहेरा अधिक तरुण आणि तंत्रज्ञानाच्या बाबतीत जाणकार होईल असे त्यांनी सांगितले.
या योजनेला देशभरातून अत्यंत उत्साहवर्धक प्रतिसाद मिळाला आणि यातील भर्तीसाठी मोठ्या संख्येने अर्ज पाठविण्यात आले या गोष्टीची केंद्रीय मंत्री राजनाथ सिंह यांनी प्रशंसा केली. यावेळी पुरुष सहकाऱ्यांच्या बरोबरीने प्रशिक्षण घेत असलेल्या महिला अग्निवीरांचा त्यांनी विशेष उल्लेख केला.
संरक्षणमंत्री म्हणाले की केंद्रीय संरक्षण मंत्रालयासह अनेक मंत्रालये या अग्निवीरांच्या कल्याणासाठी पुढाकार घेत आहेत. “संरक्षण मंत्रालयाचे विविध विभाग, केंद्रीय सशस्त्र पोलीस दल तसेच रेल्वे मंत्रालयातील अनेक पदांच्या भर्तीप्रक्रियेत, अग्निवीरांसाठी आरक्षण सुनिश्चित केले जात आहे. अग्निवीरांना योग्य शिक्षण मिळेल याची खात्री करून घेण्यासाठी केंद्रीय संरक्षण मंत्रालय तसेच केंद्रीय शिक्षण मंत्रालय संयुक्तपणे व्यवस्था करत आहेत. सैन्यातील सेवेनंतर स्वयंरोजगार किंवा एखादा व्यवसाय सुरु करण्याची इच्छा असलेल्या अग्निवीरांना केंद्रीय अर्थ मंत्रालयाच्या सहकार्याने किफायतशीर दरात कर्ज उपलब्ध करुन देण्याची व्यवस्था होत आहे. अग्निवीर हे सुरक्षावीर राहण्याबरोबरच समृद्धीवीरही होतील,” संरक्षणमंत्री म्हणाले.
देशातील सर्व अग्निवीर प्रशिक्षण केंद्रांमध्ये पंतप्रधानांच्या भाषणाचे थेट प्रक्षेपण दाखविण्यात आले.
रेल्वे मंत्रालय
कोविड-19 विरुद्धच्या लढ्यात आरोग्य सेवेतील व्यावसायिकांना संरक्षण देण्यासाठी एप्रिल 2020 मध्ये 30,000 कव्हरऑल्सची  निर्मिती करण्याची भारतीय रेल्वेची योजना
मे 2020 मध्ये मिशन मोडवर 1,00,000 कव्हरऑल्सची निर्मिती करण्याची भारतीय रेल्वेची योजना
नवी दिल्ली, 15 एप्रिल 2020
कोविड-19 रुग्णावर उपचार करताना संक्रमणाचा धोका असलेल्या वैद्यकीय आणि आरोग्य सेवेतील कर्मचाऱ्यांसाठी भारतीय रेल्वेच्या उत्पादन केंद्र, विभागीय कार्यशाळा आणि फील्ड युनिट्सने वैयक्तिक संरक्षक उपकरणे  कव्हरऑल्स तयार करण्यास सुरवात केली आहे.
एप्रिल 2020 मध्ये भारतीय रेल्वे अशा 30,000 हून अधिक कव्हरऑल्सचे उत्पादन करेल आणि मे 2020 मध्ये 1,00,000 कव्हरऑल्सची निर्मिती करण्याची रेल्वेची योजना आहे. संरक्षण संशोधन आणि विकास संस्थेच्या ग्वाल्हेर येथील अधिकृत प्रयोगशाळेत प्रायोगिक तत्त्वावरील कव्हरऑल्सच्या निर्धारित चाचण्या उच्च श्रेयांक मिळवून मंजूर झाल्या आहेत.
भारतीय रेल्वेचे डॉक्टर, वैद्यकीय व्यावसायिक, इतर आरोग्य कर्मचारी आणि काळजी घेणारे लोक कोविड -19 आजाराचा मुकाबला करण्यासाठी अथक प्रयत्न करीत आहेत. संक्रमित रूग्णांमध्ये काम करताना या सर्व कर्मचाऱ्यांना थेट कोविड -19 या आजाराचा धोका आहे. नवीन कोरोना विषाणूचा प्रादुर्भाव रोखण्यासाठी या आरोग्य कर्मचाऱ्यांना संरक्षण देण्याची पहिली पायरी म्हणजे त्यांना विशिष्ट प्रकारचे संरक्षक कवच प्रदान करणे जे विषाणूला आणि हा आजार संक्रमित करणाऱ्या द्रवबिंदुना अटकाव करेल. अशा प्रकारचे कव्हरऑल्स एकदाच वापरले जाऊ शकतात म्हणून मोठ्या प्रमाणात त्याची निर्मिती करणे आवश्यक आहे. कोविड-19 च्या संक्रमणाचे प्रमाण तुलनेने नियंत्रित असले तरी पीपीई कव्हरऑल्सची आवश्यकताही वाढत चालली आहे.
पीपीईची उपलब्धता व आवश्यकतेमधील अंतर भरुन काढण्यासाठी उत्तर रेल्वेच्या जगधारी कार्यशाळेने पीपीईची प्रायोगिक तत्वावर रचना आणि निर्मितीसाठी पुढाकार घेतला होता. संरक्षण संशोधन आणि विकास संस्थेच्या ग्वाल्हेर येथील अधिकृत प्रयोगशाळेत प्रायोगिक तत्त्वावरील कव्हरऑल्सच्या निर्धारित चाचण्या उच्च श्रेयांक मिळवून मंजूर झाल्या आहेत.
हा पुढाकार घेऊन भारतीय रेल्वे चालू महिन्यात  30,000हून अधिक पीपीई कव्हरऑल्स तयार करण्यासाठी लागणारा कच्चा माल खरेदी करून तो आपल्या कार्यशाळांमध्ये आणि अन्य युनिटमध्ये वितरित करण्यास सक्षम झाली आहे.
उत्पादन सुरू झाले असून मोठ्या प्रमाणावर या कव्हरऑल्सची निर्मिती होत असल्यामुळे भारतीय रेल्वेचे स्वत: चे डॉक्टर, आणि इतर आरोग्य सेवेतील कर्मचारी त्याचा वापर करून बघत आहेत. वाढती गरज भागविण्यासाठी, भारतीय रेल्वेने मे, २०२० मध्ये आणखी 1,00,000 पीपीई तयार करण्याचे उद्दिष्ट ठेवले आहे आणि योग्य कच्चा माल त्यासाठी मिळविण्याची प्रक्रिया सुरु आहे.
पीपीई कव्हरऑल्स तयार करण्यासाठी लागणाऱ्या योग्य त्या कच्च्या मालाचा आणि यंत्रसामुग्रीचा जागतिक स्तरावर तुटवडा असतानासुद्धा रेल्वेने हे उद्दिष्ट साकार केले आहे. या प्रयत्नांच्या मागे जगातील सर्वोत्तम अशा भारतीय रेल्वेच्या कार्यशाळा आणि उत्पादन केंद्रांची वेळेवर परीक्षण करण्याची क्षमता कारणीभूत आहे. फील्ड युनिट्स आणि कार्यशाळेत उच्च दर्जाच्या पीपीई कव्हरऑल्सचे उत्पादन इतक्या वेगाने सुरू करण्यासाठी या क्षमता, कौशल्याचा उपयोग केला आहे.
हे लक्षात घेण्यासारखे आहे की याच समर्पण भावनेने भारतीय रेल्वेने अगदी कमी कालावधीत आपल्या 5000 पेक्षा जास्त प्रवासी डब्यांना विलगीकरण/अलगीकरण कक्षात रूपांतरित केले आहे.
B.Gokhale/V.Joshi/P.Malandkar
(
वस्त्रोद्योग मंत्रालय
जपानमध्ये वस्त्रोद्योग आणि वस्त्र प्रावरणे निर्यात करण्याला चालना देण्यासाठी वस्त्रोद्योग मंत्रालयाची वस्त्रोद्योग समिती आणि जपानचे निस्सेनकेन क्वालीटी इव्हॅल्युएशन सेंटर यांच्यात सामंजस्य करारावर स्वाक्षऱ्या
केंद्र सरकारच्या वस्त्रोद्योग मंत्रालयाची वस्त्रोद्योग समिती आणि जपानचे निस्सेनकेन क्वालीटी इव्हॅल्युएशन सेंटर यांच्यातल्या औपचारिक सामंजस्य करारावर स्वाक्षऱ्या करण्याचा समारंभ आज दूर दृश्य प्रणाली द्वारे झाला. पंतप्रधान नरेंद्र मोदी यांच्या अध्यक्षतेखाली 2 सप्टेंबर 2020 ला झालेल्या केंद्रीय मंत्री मंडळाच्या बैठकीत या सामंजस्य करारावर स्वाक्षऱ्या करण्याला मंजुरी देण्यात आली होती.केंद्रीय वस्त्रोद्योग, महिला आणि बाल विकास मंत्री स्मृती इराणी आणि जपानचे व्यापार आणि उद्योग मंत्री यासुमासा नागसाका यांच्या अध्यक्षतेखाली हा कार्यक्रम झाला.
वस्त्रोद्योग व्यापार आणि उद्योगाला चाचण्या, तपासणी, अनुरूपता मुल्यांकन, प्रशिक्षण आणि क्षमता वृद्धी,संशोधन आणि विकास, सल्लामसलत याद्वारे जपानी ग्राहकाच्या आवश्यकतेनुसार गुणवत्ता सुनिश्चित करण्यासाठी आवश्यक सहाय्य पुरवणे हा या सामंजस्य कराराचा मुख्य उद्देश आहे. जपानमध्ये वस्त्रोद्योग आणि वस्त्र प्रावरणे निर्यात करण्यासाठी चालना मिळून त्याद्वारे द्विपक्षीय व्यापार दृढ होण्याची अपेक्षा आहे.
अधिक तपशीलासाठी पहा-
M.Chopade/N.Chitale/P.Kor
पंतप्रधान कार्यालय
गेल्या 4 वर्षात नळ जोडणी संख्या 3 कोटींवरून 13 कोटींवर पोहोचल्याबद्दल पंतप्रधानांनी केली प्रशंसा
नवी दिल्ली, 5 सप्टेंबर 2023
केवळ 4 वर्षात नळजोडणीची संख्या 3 कोटींवरून 13 कोटींवर पोहोचल्याबद्दल पंतप्रधान नरेंद्र मोदी यांनी देशातील जनतेचे अभिनंदन केले आहे. पंतप्रधान म्हणाले की, जल जीवन मिशन लोकांना शुद्ध पाणी उपलब्ध करून देण्यासाठी आणि जीवन सुखकर करण्यात तसेच आणि सार्वजनिक आरोग्य सुधारण्यात मैलाचा दगड ठरत आहे.
केंद्रीय मंत्री गजेंद्र सिंह शेखावत यांच्या पोस्टला उत्तर देताना पंतप्रधानांनी X वर पोस्ट केले:
"या उल्लेखनीय कामगिरीबद्दल खूप-खूप अभिनंदन ! ग्रामीण भारतातील माझ्या कुटुंबीयांपर्यंत पिण्याचे शुद्ध पाणी पोहोचावे या दिशेने 'जल जीवन मिशन' मैलाचा दगड ठरत आहे. यामुळे त्यांचा त्रास दूर होण्यासाठी मदत होत असून त्याबरोबरच त्यांचे उत्तम आरोग्य देखील सुनिश्चित होत आहे."N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
‘स्वयम’ शैक्षणिक सत्राच्या माध्यमातून जुलै 2020 मध्ये अभियांत्रिकीचे विषय वगळता 82 पदवी आणि 42 पदव्युत्तर ऑनलाईन अभ्यासक्रम - रमेश पोखरियाल ‘निशंक’
विद्यापीठ अनुदान आयोगाच्या विद्यमान नियमानुसार या ऑनलाईन अभ्यासक्रमाची पूर्तता करून विद्यार्थी ‘पतगुणांकन’ घेवू शकणार - मनुष्यबळ विकास मंत्री
नवी दिल्ली, 21 मे 2020
केंद्रीय मनुष्यबळ विकास मंत्री रमेश पोखरियाल ‘निशंक’ यांनी आज यूजीसी म्हणजेच विद्यापीठ अनुदान आयोगाशी संलग्न असलेल्या महाविद्यालयांमध्ये प्रवेश घेतलेल्या विद्यार्थ्यांना यूजीसीच्या ‘स्वयम’ या ऑनलाईन अभ्यासक्रमामध्ये प्रवेश घेवून शिकता येईल आणि ‘पतगुणांकन’ मिळवता येईल, असं सांगितलं.
विद्यापीठ अनुदान आयोगाने आपल्या विद्यापीठांच्या कुलगुरूंना आणि महाविद्यालयांच्या प्राचार्यांना पदवी अभ्यासक्रमाची आणि पदव्युत्तर अभ्यासक्रमाची सूची सामायिक केली आहे. या अभ्यासक्रमामध्ये अभियांत्रिकीचे विषय, शिक्षण यांचा समावेश नाही, असही पोखरियाल यांनी स्पष्ट केलं. जुलै 2020 च्या शैक्षणिक सत्रापासून मोठ्या प्रमाणावर मुक्तपणाने सर्वांना ऑनलाईन अभ्यासक्रम पूर्ण करता यावा, यासाठी ‘स्वयम’ने पूर्ण तयारी केली आहे. विद्यापीठ अनुदान आयोगामार्फत  या संकेतस्थळावर ऑनलाईन अभ्यासक्रम शिकवण्याची सुविधा उपलब्ध असणार आहे.
स्वयमच्या माध्यमातून बायोकेमिस्ट्री, बायोटेक्नॉलॉजी, बायोलॉजिकल सायन्स आणि बायोइंजिनीअरिंग, शिक्षणशास्त्र, विधी, कॉम्पुटर सायन्स अँड इंजिनीअरिंग, वाणिज्य, व्यवस्थापन, औषधशास्त्र, गणित, इतिहास, हिंदी, संस्कृत इत्यादी विषयांचा अभ्यासक्रम शिकवण्यात येणार आहे, असं पोखरियाल यांनी यावेळी सांगितलं.
कोविड-19 महामारीच्या उद्रेकामुळे निर्माण झालेल्या परिस्थितीमध्ये विविध अभ्यासक्रम पूर्ण करण्यासाठी ऑनलाईन सुविधा देण्यात आली आहे. त्याचा लाभ विद्यार्थी, शिक्षक, त्याचबरोबर सातत्याने नवं काही शिकण्याची ज्यांना इच्छा असते असे लोक, ज्येष्ठ नागरिक, गृहिणी यांनाही आपले नाव नोंदवून स्वयम अभ्यासक्रम पूर्ण करता येईल. आपल्या शैक्षणिक कक्षा रुंदावण्यासाठी ही सोय सर्वांना देण्यात आली आहे, असंही केंद्रीय मंत्री रमेश पोखरियाल ‘निशंक’ यांनी यावेळी सांगितलं.
स्वयम  हा कार्यक्रम भारत सरकारने सुरू केला आहे. या माध्यमातून सर्वांना शैक्षणिक सुविधा उपलब्ध व्हावी, तसेच त्यामध्ये समानता असावी आणि दिले जाणारे शिक्षण गुणवत्तापूर्ण असावे, या तीन मूलभूत तत्वांचा विचार करून स्वयम अभ्यासक्रमांची आखणी करण्यात आली आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 188.19 कोटी मात्रांचा टप्पा
12 ते 14 वयोगटातील 2.75 कोटींपेक्षा जास्त मुलांचे लसीकरण
देशातील उपचाराधीन रुग्णांची संख्या सध्या 16,279
गेल्या 24 तासात 2,927 नव्या कोरोना रुग्णांची नोंद
रुग्ण बरे होण्याचा दर सध्या 98.75%,
सध्याचा साप्ताहिक पॉझिटिव्हिटी दर 0.59%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 188.19  कोटींचा टप्पा पार केला आहे. 2,31,48,146 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.75  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे. आतापर्यंत 5,17,547 जणांना वर्धक मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404907
|
|
2nd Dose
|
|
10013922
|
|
Precaution Dose
|
|
4736567
|
|
FLWs
|
|
1st Dose
|
|
18415248
|
|
2nd Dose
|
|
17535036
|
|
Precaution Dose
|
|
7447184
|
|
Age Group 12-14 years
|
|
1st Dose
|
|
27534619
|
|
2nd Dose
|
|
4387961
|
|
Age Group 15-18 years
|
|
1st Dose
|
|
58259733
|
|
2nd Dose
|
|
41747337
|
|
Age Group 18-44 years
|
|
1st Dose
|
|
555580353
|
|
2nd Dose
|
|
476585631
|
|
Precaution Dose
|
|
113334
|
|
Age Group 45-59 years
|
|
1st Dose
|
|
202896880
|
|
2nd Dose
|
|
187607925
|
|
Precaution Dose
|
|
404213
|
|
Over 60 years
|
|
1st Dose
|
|
126848678
|
|
2nd Dose
|
|
116875848
|
|
Precaution Dose
|
|
14545595
|
|
Precaution Dose
|
|
2,72,46,893
|
|
Total
|
|
1,88,19,40,971
भारतात रुग्णसंख्या सध्या 16,279 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% आहे.गेल्या 24 तासांत 2,252 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,25,563 झाली आहे.
गेल्या 24 तासात 2,927 नव्या कोरोना रुग्णांची नोंद झाली.
गेल्या 24 तासात एकूण 5,05,065 चाचण्या करण्यात आल्या. भारताने आतापर्यंत एकूण 83.59  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.59% तर दैनंदिन पॉझिटिव्हिटी दर 0.58% आहे.
सांस्कृतिक मंत्रालय
फोनी चक्रीवादळाने झालेल्या नुकसानीचा आढावा घेण्यासाठी पुरातत्व विभागाच्या उच्चस्तरीय पथकाची पुरीमधल्या श्री जगन्नाथ मंदिराला आणि कोणार्कच्या सूर्य मंदिराला भेट
(नवी दिल्ली, 10 मे 2019
फोनी चक्रीवादळामुळे पुरी इथल्या श्री जगन्नाथ मंदिर आणि कोणार्क इथल्या सूर्य मंदिराला पोहोचलेल्या नुकसानीचा आणि याच्या स्वरुपाचा आढावा घेण्यासाठी भारतीय पुरातत्व खात्याचे उच्चस्तरीय पथक ओदिशाच्या दौऱ्यावर आहे. या पथकाने आज सूर्यमंदिराला भेट दिली. या मंदिराचे संरचनात्मक नुकसान झाले नसल्याचे पथकाने म्हटले आहे. इतर नुकसानीसंदर्भात काम सुरू असून लवकरच पूर्ववत करण्यात येईल. हे पथक आता श्री जगन्नाथ मंदिराला भेट देत आहे. ओदिशा सरकारने पुरातत्व विभागाची मदत मागितली होती. ही मंदिरं आणि परिसर पूर्ववत होण्यासाठी हे पथक सूचना करणार आहे.
N.Sapre/N.Chitale/P.Kor
पंतप्रधान कार्यालय
पंतप्रधानांनी अंटार्क्टिकाच्या माऊंट विन्सन मोहिमेसाठी अरुनिमा सिन्हाकडे तिरंगा सोपवला
नवी दिल्ली, 12 डिसेंबर 2018
पंतप्रधान नरेंद्र मोदी यांनी अंटार्क्टिकातील माऊंट विन्सन मोहिमेसाठी अरुनिमा सिन्हाकडे तिरंगा सुपूर्द केला.
माऊंट एव्हरेस्ट शिखर सर करणारी पहिली दिव्यांग महिला अरुनिमा सिन्हा हिने आज नवी दिल्लीत पंतप्रधानांची भेट घेतली आणि त्यांना आपल्या अंटार्क्टिका गिर्यारोहण मोहिमेची माहिती दिली. मोदी यांनी तिच्या उल्लेखनीय कामगिरीची प्रशंसा केली आणि नवीन मोहिमेसाठी शुभेच्छा दिल्या.
अरुनिमा सिन्हाने यापूर्वी पाच खंडांमधील सर्वोच्च शिखरे पादाक्रांत केली आहेत आणि अशी कामगिरी करणारी ती पहिली दिव्यांग महिला बनली आहे.
B.Gokhale/S.Kane/P.Kor
(Visitor Counter : 103